ddrg/super_eurlex huggingface dataset:
Virallinen lehti nro C 402 , 22/12/1998 s. 0158



KIRJALLINEN KYSYMYS E-1749/98 esittäjä(t): Rosemarie Wemheuer (PSE) komissiolle (5. kesäkuuta 1998) Aihe: Maantieliikenteen eurooppalainen turvallisuuskampanja Euroopan parlamentille esitettiin 13. toukokuuta 1998 Strasbourgissa maantieliikenteen eurooppalainen turvallisuuskampanja "Ajattele ennen kuin ajat! 10 sekuntia... jotka voivat pelastaa henkesi". Kampanjaa tukevat erilaiset autoliitot, Toyota-yhtiö sekä komissio. Kaikille Euroopan parlamentin jäsenille jaettiin mappeja, jotka sisältävät tietoja kampanjasta. 1. Kuinka suureksi kampanjan kokonaisbudjetti muodostuu? 2. Miten suurilla summilla sponsorit, erityisesti Toyota-yhtiö, tukevat kampanjaa? Mikä on komission osuus tuesta? 3. Mille ryhmille kampanja on suunnattu? 4. Millaisen materiaalin avulla kampanja toteutetaan (tietoa sisältävät mapit, julisteet, ilmoitukset...)? Miten suuria painosmääriä otetaan kyseisestä materiaalista? Komission jäsenen Neil Kinnockinkomission puolesta antama vastaus (30. kesäkuuta 1998) 1. Kampanjan kokonaisbudjetti on 1,3 miljoonaa ecua. 2. Komission 50 prosentin osuus on 650 000 ecua. Toisen 50 prosenttia rahoittavat kampanjan järjestäjät ja heidän kauttaan eri autoilu- ja liikennejärjestöt. Komission pyynnöstä järjestäjät lähettivät kaikille merkittäville Euroopan unionin alueella autoja valmistaville yhtiöille kirjeen, jossa he kutsuivat näitä osallistumaan kampanjaan. Tukijoilta edellytettiin vähintään seuraavaa: - yhtiön tuli maksaa 10 000 ecun kampanjamaksu hallintokulujen kattamiseksi, - yhtiön tuli painaa ja levittää kampanjalehtisiä kappalemäärä, joka vastasi puolta kyseisen yhtiön vuotuisesta automyynnistä Euroopassa, - yhtiön tuli painaa ja jakaa tarroja kappalemäärä, joka vastasi puolta kyseisen yhtiön vuotuisesta automyynnistä Euroopassa. Vain Toyota Motor Europe vastasi myöntävästi kutsuun. Komission tietojen mukaan yhtiö on itse asiassa tukenut kampanjaa enemmän kuin vähintään vaadittiin. 3. Kampanja on suunnattu kaikille kuljettajille ja heidän matkustajilleen, ja sen tarkoituksena on täydentää komission, jäsenvaltioiden hallitusten, autoilujärjestöjen, poliisin, paikallisviranomaisten ja suuren yleisön ponnisteluita. Näillä pyritään pienentämään järkyttävää 45 000 kuolonuhrin ja 16 miljoonan loukkaantuneen lukumäärää, jonka liikenneonnettomuudet aiheuttavat vuosittain yhteisön alueella. 4. Kampanjaa hallinnoivat autoilu- ja liikennejärjestöt, ja siksi materiaali vaihtelee eri jäsenvaltioissa. Perusmateriaalia ovat tarrat, T-paidat, julisteet, hiirimatot ja esitteet. Kappalemäärät vaihtelevat, mutta esimerkiksi ensimmäisessä ajossa painettiin 10 080 000 tarraa ja 1 300 000 esitettä.
Virallinen lehti nro C 402 , 22/12/1998 s. 0028



KIRJALLINEN KYSYMYS E-0749/98 esittäjä(t): Allan Macartney (ARE) komissiolle (18. maaliskuuta 1998) Aihe: Julkisen pääoman sijoitusohjelmat Mitkä julkisen pääoman sijoitusohjelmat eivät ole haitaksi julkisen sektorin rahoitustarpeelle? Komission jäsenen Yves-Thibault de Silguynkomission puolesta antama vastaus (12. toukokuuta 1998) Julkisen sektorin rahoitustarve on käsite, jota ei käytetä Euroopan kansantalouden tilinpitojärjestelmässä (ESA) eikä kriteerinä EY:n perustamissopimuksessa. Tätä käsitettä ei myöskään ole yhdenmukaistettu yhteisössä, koska rajanveto julkisten yritysten sisällyttämisestä julkiseen sektoriin on ollut vaikeaa. Jos kysymyksellä tarkoitetaan julkisyhteisöjen nettoluotonottoa, se liittyy ESAssa tarkoin määriteltyyn termiin, jota käytetään EY:n perustamissopimuksessa alijäämäkriteerinä. Viimeksi mainittu käsite kattaa ainoastaan voittoa tavoittelemattomia palveluja tuottavat institutionaaliset yksiköt ja jättää julkiset yritykset ulkopuolelle. Investointiohjelmat (eli julkisyhteisöjen kiinteän pääoman bruttomuodostus) eivät pääsääntöisesti ole rahoitusalaan kuuluvia, joten ne otetaan huomioon julkisyhteisöjen nettoluotonottona. Kuitenkin silloin, kun julkisiin infrastruktuureihin liittyviä laaja-alaisia ohjelmia kehitetään yksityisen sektorin avulla, tällaisten toimien kirjaamista koskevat tilinpito-ohjeet ovat monimutkaisempia, ja niissä on otettava huomioon investoinnin toteuttamisen aikana vallinneet erityisedellytykset. Tämä koskee erityisesti rahoitusjärjestelyä, yritykselle myönnettyjä toimilupaoikeuksia ja kyseisen toiminnan ajallisten rajoitusten kaltaisia seikkoja. Esimerkiksi jos valtio, omaisuuden hankinnan ja hoitamisen sijasta, ostaa palveluja investoinnin toteuttaneelta ja ennakkorahoittaneelta yksityisen sektorin toimijalta, ainoastaan valtion kyseiselle yritykselle suorittamien vuosimaksujen pitäisi vaikuttaa julkisen talouden alijäämään. Yhteisön tilastotoimiston Eurostatin oli äskettäin tehtävä tilinpitoa koskevia erityispäätöksiä, jotka liittyivät useisiin eri jäsenvaltioissa toteutettaviin investointi-ohjelmiin. Näistä voidaan mainita esimerkkeinä Ruotsin ja Tanskan välisen sillan rakentaminen, Tagus-joen yli rakennettu silta Portugalissa, Yhdistyneen kuningaskunnan Private finance initiative -ohjelmat (PFI) ja teiden ennakkorahoittaminen Saksassa ja Espanjassa.
Virallinen lehti nro C 402 , 22/12/1998 s. 0118



KIRJALLINEN KYSYMYS P-1359/98 esittäjä(t): Mihail Papayannakis (GUE/NGL) komissiolle (27. huhtikuuta 1998) Aihe: Julkisen liikenteen saneeraus Kreikan hallitus on ilmoittanut uudesta Ateenan alueen julkisen liikenteen uudelleenjärjestely- ja saneerausohjelmasta. Voiko komissio ilmoittaa, kuuluuko tämä liikenneverkko yhteisön tukikehysten piiriin ja millaisin edellytyksin komissio tukee tätä uudelleenjärjestelyä ja sen vaatimia investointeja? Komission jäsenen Monika Wulf-Mathiesinkomission puolesta antama vastaus (26. toukokuuta 1998) Kreikalle tarkoitettua yhteisön tukikehystä käsittelevä seurantakomitea hyväksyi 31. lokakuuta 1997 pidetyssä kokouksessaan 34 miljoonan ecun sitomisen pilottihankkeen toteuttamiseen. Hanke koskee 120 maakaasulla toimivan linja-auton ostamista ja huoltoaseman rakentamista. Komissio ei ole vielä päättänyt asiasta. Päätös tehdään, kun on tarkasteltu Kreikan viranomaisten äskettäin toimittamaa toteutettavuuskertomusta ja kun komissio on hyväksynyt yhteisön tukikehyksen muutoksen, johon sisältyvät seurantakomitean 31. lokakuuta 1997 tekemät päätökset. Komissio valvoo, että tämän toiminnan mahdollinen rahoitus on yhdenmukaista Ateenan kaupunkiliikenteen uudelleenjärjestelyyn tarvittavien muiden toimenpiteiden kanssa. Tämä on edellytyksenä sille, että komission rahoittamaa investointia voidaan todella hyödyntää.
Virallinen lehti nro C 402 , 22/12/1998 s. 0035



KIRJALLINEN KYSYMYS E-0803/98 esittäjä(t): Florus Wijsenbeek (ELDR) komissiolle (26. maaliskuuta 1998) Aihe: Liikenneturvallisuus ja matkapuhelimen käyttö ajoneuvoa kuljetettaessa Onko komissio tietoinen Saksan tielaitoksen (Bundesanstalt für Strassenwesen) heinäkuussa 1995 tekemästä tutkimuksesta, jossa osoitetaan, että puhelimen käyttö ajoneuvoa kuljetettaessa heikentää kuljettajan huomiointi- ja koordinointikykyä? Aikooko komissio tehdä aloitteita liikenneturvallisuuden takaamiseksi niissä yhä tavanomaisemmaksi käyvissä tilanteissa, joissa ajoneuvon kuljettaja puhuu ajoneuvoa kuljettaessaan matkapuhelimeen? Voisiko komissio ilmoittaa syyn, jos se ei aio tehdä aloitteita? Miten komissio aikoo toimia, jos se on aikeissa tehdä aloitteita? Eikö komissio katsokin, että Italiassa voimassa oleva kielto, jonka poikkeuksena ovat puhelimet, joihin voidaan puhua ilman, että laitetta joudutaan pitelemään kädessä, on parempi vaihtoehto kuin Portugalissa ja Tanskassa noudatettu käytäntö, joka kieltää kokonaan puhelimen käytön ajoneuvoa kuljetettaessa, kun otetaan huomioon, että liikenneturvallisuus vaarantuu erityisesti silloin, kun puhelinta ei ole asennettu auton sisätiloihin ja kuljettaja joutuu vapauttamaan toisen kätensä puhelimen pitelemiseen? Komission jäsenen Neil Kinnockinkomission puolesta antama vastaus (28. toukokuuta 1998) Komissio tuntee arvoisan parlamentin jäsenen mainitseman raportin. Yksi raportin päätelmistä oli, että puhelimen käyttäminen ajoneuvoa kuljetettaessa saattaa olla häiritsevä tekijä ja voi aiheuttaa vaaratilanteita. Matkapuhelimien käyttö ajoneuvoa kuljetettaessa huolestuttaa myös komissiota. Kysymystä sivutaan tieliikenteen telematiikkaa koskevassa komission tiedonannossa(1), jossa pohditaan käyttöliittymien (human machine interfaces, HMI) suunnittelua ja asentamista ajoneuvon sisäisiä tiedotus- ja kommunikaatiojärjestelmiä varten. Puheeseen perustuvia kommunikaatiojärjestelmiä kehitetään edelleen. Näillä voi olla merkitystä matkapuhelimien käytössä. Kysymystä matkapuhelimien käytöstä ajoneuvoa kuljetettaessa käsiteltiin tieturvallisuusasiantuntijoiden korkean tason ryhmän kokouksessa marraskuussa 1997. Komissio pyysi silloin tietoja kaikkien jäsenvaltioiden kannasta asiaan. Saatuaan kaikkien jäsenvaltioiden vastaukset komissio päättää, mihin toimiin on mahdollisesti ryhdyttävä yhteisön tasolla. (1) KOM(97) 223 lopullinen.
Virallinen lehti nro C 402 , 22/12/1998 s. 0071



KIRJALLINEN KYSYMYS E-1081/98 esittäjä(t): Jean-Antoine Giansily (UPE) komissiolle (7. huhtikuuta 1998) Aihe: Vihreä kirja kilpailupolitiikan vertikaalisista rajoituksista ja ryhmäpoikkeuksien rajoittaminen tai poistaminen Aikooko Euroopan komissio julkaista valkoisen kirjan, jossa kerrotaan suuntaviivoista, joista sovittiin kilpailupolitiikan vertikaalisia rajoituksia käsittelevää vihreää kirjaa koskeneen asianosaisten kuulemisen päätteeksi? Kyseisen kuulemisen järjesti pääosasto IV 6. - 7. lokakuuta 1997. Mikä on suunniteltu aikataulu? Miten komissio aikoo reagoida erityisesti lähes yksimielisesti esitettyihin vastalauseisiin, jotka liittyvät komission ehdotukseen ryhmäpoikkeusten poistamiseksi tai rajoittamiseksi tiettyjen vertikaalisten sopimusten yhteydessä asianomaisten yritysten markkinaosuuksista riippuen? Komission jäsenen Karel Van Miertinkomission puolesta antama yhteinen vastaus kirjallisiin kysymyksiin E-1079/98, E-1080/98 ja E-1081/98 (8. toukokuuta 1998) Yhteisön kilpailupolitiikan vertikaalisia rajoituksia koskevasta vihreästä kirjasta(1) käytiin laaja mielipiteidenvaihto, joka huipentui 6. ja 7. lokakuuta 1997 järjestettyyn julkiseen kuulemiseen. Koko prosessin aikana komissio sai 227 kirjallista kannanottoa asiaan ja on nyt käynyt saamansa valtavan tietomäärän läpi. Pääosasto IV laatii tämän vuoden kuluessa komission hyväksyttäväksi asiakirjan, jossa esitetään komission ehdotus uudeksi politiikaksi vertikaalisten rajoitusten alalla. Tässä vaiheessa on vielä liian aikaista ottaa kantaa kyseisen asiakirjan sisältöön eikä komissio pysty vielä ilmoittamaan arvoisalle parlamentin jäsenelle, onko tarkoitus laajentaa nykyisiä ryhmäpoikkeusasetuksia ja otetaanko uudessa politiikassa enemmän huomioon markkinaosuudet. Uutta politiikkaa koskevan asiakirjan hyväksymisen jälkeen aloitetaan tarvittavien lakimuutosten tekeminen. Uusi lainsäädäntö vertikaalisten rajoitusten alalla annetaan tavanomaisen lainsäädäntömenettelyn mukaisesti, mihin sisältyy sekä eri järjestöjen, jäsenvaltioiden että muiden asianosaisten kuuleminen. Menettely kestää todennäköisesti vuoden 1999 loppuun asti. (1) KOM(96) 721 lopullinen.
Virallinen lehti nro C 386 , 11/12/1998 s. 0121



KIRJALLINEN KYSYMYS E-1389/98 esittäjä(t): Richard Howitt (PSE) komissiolle (7. toukokuuta 1998) Aihe: Helios II -ohjelman arviointi: uuden vammaisohjelman valmistelut Milloin komissio aikoo kuulla Euroopan parlamenttia vammaisia koskevan Helios II -ohjelman arvioinnin johdosta? Ottaen huomioon, että komissio ilmoitti aikovansa lykätä uutta vammaisohjelmaa koskevan ehdotuksen tekemistä, kunnes meneillään oleva arviointi on valmistunut, milloin komissio aikoo tehdä ehdotuksen? Kun otetaan huomioon, että Euroopan parlamentti tukee tällaista ohjelmaa ja että Euroopan sosiaalirahastoon ja yhteisön työllisyysaloitteeseen liittyy rajoituksia, voiko komissio vahvistaa kannattavansa uutta ohjelmaa, jolla edistetään vammaisten yhtäläisiä mahdollisuuksia kaikenlaiseen syrjintään nähden? Komission jäsenen Pádraig Flynninkomission puolesta antama yhteinen vastaus kirjallisiin kysymyksiin E-1388/98 ja E-1389/98 (22. kesäkuuta 1998) Komissio tarkastelee edelleen eri vaihtoehtoja, jotka koskevat vammaisten hyväksi toteuttavaa strategiaa tulevaisuudessa. Tarkastelu sattuu samaan aikaan kuin rakennerahastoa koskevat uudet ehdotukset(1), suunnitelmat uutta yhteisön aloitetta varten ja Agenda 2000 -ohjelman(2) toteuttaminen. Komissio laati hiljattain kertomuksen vammaisten hyväksi toteutettavan yhteisön kolmannen toimintaohjelman (Helios II) arvioinnista(3). Komissio tutkii kysymyksiä, jotka liittyvät Amsterdamin sopimuksen uuteen 13 artiklaan sukupuoleen, rotuun, etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuvan syrjinnän torjumisesta. Komissio ottaa tarkastelussaan samalla tavalla huomioon kaikki, joita syrjitään. Komissio on edelleen tiukasti sitoutunut vammaisten yhdenvertaisten mahdollisuuksien edistämiseen. (1) KOM(1998) 131, lopullinen. (2) KOM(1997) 2000, lopullinen. (3) KOM(1998) 15, lopullinen.
Virallinen lehti nro C 386 , 11/12/1998 s. 0048



KIRJALLINEN KYSYMYS E-0827/98 esittäjä(t): Ursula Schleicher (PPE) komissiolle (26. maaliskuuta 1998) Aihe: Badgasteinin "erityisten kylpylämaksujen" yhteensopivuus EU:n lain kanssa Ovatko Badgasteinin kunnassa perityt "erityiset kylpylämaksut" ja niiden taustalla olevat kylpylämaksulain 1993 (Salzburgin osavaltion virallinen lehti, 1993, s. 79 alk.) ja kylpyläkomission vastaavan täytäntöönpanoasetuksen säännökset (Salzburgin parantola- ja kylpylälain 18 pykälä) Euroopan unionin lain mukaisia? Huolestumista herättävät erityisesti vammaisia koskevien erityismääräysten puuttuminen ja maksettavien summien suuruus. Komission jäsenen Mario Montinkomission puolesta antama vastaus (2. kesäkuuta 1998) Arvoisa jäsen tiedustelee, onko Itävallan Badgasteinin kunnassa perittävä vero yhteisön lainsäädännön mukainen. Ilmeisesti Salzburgin osavaltio perii veron ("Kurtaxe") yöpymisistä huoneistoissa tai matkailuvaunuissa Badgasteinin alueella kylpylähallinnon ("Kurbezirk") puolesta. Verotulot maksetaan rahastoon ("Kurfonds") ja käytetään paikallisesti kylpylätoiminnan edistämiseen. Koska arvoisan jäsenen mainitsemaa veroa ei ole yhdenmukaistettu yhteisön tasolla, jäsenvaltioilla on periaatteessa vapaus käyttää lainsäädäntövaltaa tällä verotuksen alueella. Tähän itsenäisyyteen kuuluu vapaus säätää veroa koskevista poikkeuksista. Euroopan yhteisöjen perustamissopimuksen ja yhteisön johdetun oikeuden asiaankuuluvia säännöksiä on kuitenkin noudatettava. Komission saamien tietojen mukaan arvoisan jäsenen mainitsema vero ei ole tuotteille määrättäviä maksuja koskevan perustamissopimuksen 95 artiklan vastainen. Yhteisön johdetun oikeuden osalta voidaan todeta, että mainittu vero näyttää olevan sopusoinnussa valmisteveroja koskevan yhteisön lainsäädännön kanssa. Yhteisen arvonlisäverojärjestelmän osalta voidaan todeta, että jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(1) 33 artiklassa ei suljeta pois arvoisan jäsenen tarkoittaman kaltaisen veron perimistä. Komission hallussa olevien tietojen perusteella mainitun veron ja yhteisön verolainsäädännön välillä ei näytä olevan ristiriitaa. (1) EYVL L 145, 13.6.1977.
Virallinen lehti nro C 386 , 11/12/1998 s. 0111



KIRJALLINEN KYSYMYS P-1308/98 esittäjä(t): Freddy Blak (PSE) komissiolle (24. huhtikuuta 1998) Aihe: Naistyöntekijöiden ehostusta koskevat vaatimukset Maersk Air, joka on tanskalaisessa omistuksessa oleva lentoyhtiö, on antanut pukeutumismääräykset, joiden mukaan naispuolisten työntekijöiden on aina esiinnyttävä ehostettuina. Pukeutumismääräyksissä on nimenomaisesti mainittu huulipuna, ripsiväri ja luomiväri. Työnantajan antamasta varoituksesta käy kuitenkin ilmi, että myös meikkivoiteen, puuterin ja poskipunan käytön laiminlyönnistä aiheutuu seurauksia. Naispuolisille työntekijöille koituu siten meikkikustannuksia, he ovat vaarassa saada allergian, ja heille aiheutuu päivittäisiä haittoja esim. siksi, että lentokoneen matkustamon ilma on erittäin kuivaa. Tanskan toimihenkilö- ja virkamiesliitto FTF (Funktionærernes og Tjenestemændenes Fællesråd), johon Maersk Airin stuertit ja lentoemännät ovat järjestäytyneet, on vienyt asian Tanskassa tuomioistuimeen. Oikeuden päätöstä odotetaan 12. kesäkuuta 1998. 1. Miten komissio suhtautuu ehostusvaatimuksiin osana naisten työehtoja? 2. Eikö komissio katso tämän olevan ristiriidassa EU:n yhdenvertaisuusdirektiivin kanssa? Komission jäsenen Pádraig Flynninkomission puolesta antama vastaus (11. kesäkuuta 1998) Komissio haluaa huomauttaa aluksi, että Maersk Air -lentoyhtiön henkilökuntaa edustava ammattiliitto on jättänyt toimivaltaisten tuomioistuinten käsiteltäväksi lehtoyhtiön naispuoliselle henkilökunnalle asetetun ehostautumisvelvoitteen. Komissio on pitänyt sääntönään, ettei se kommentoi kansallisissa tuomioistuimissa käynnissä olevia tapauksia. Näin ollen komissio katsoo, ettei se voi vastata arvoisan parlamentin jäsenen esittämän kysymyksen ensimmäiseen osaan. Lisäksi komissio on sitä mieltä, että on asiaa käsittelevän tuomioistuimen tehtävä määrittää, kuuluuko ehostautumisvelvoite miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9 päivänä helmikuuta 1976 annetun neuvoston direktiivin 76/207/ETY(1) soveltamisalaan. Mikäli kuuluu, tuomioistuimen tehtävänä on varmistaa, syrjitäänkö velvoitteella naispuolista henkilökuntaa suoraan tai välillisesti. Jos asiasta on epäilyksiä, tuomion antamista voidaan lykätä ja tehdä Euroopan yhteisöjen tuomioistuimelle yksi tai useampia ennakkoratkaisupyyntöjä. (1) EYVL L 39, 14.2.1976.
Virallinen lehti nro C 386 , 11/12/1998 s. 0158



KIRJALLINEN KYSYMYS E-1771/98 esittäjä(t): Roger Barton (PSE) komissiolle (5. kesäkuuta 1998) Aihe: Belgian määräämä kolmipyöräisten moottoriajoneuvojen käyttökielto moottoriteillä ja pääteillä Belgian viranomaiset ovat kieltäneet kolmipyöräisiltä, kattamattomilta moottoriajoneuvoilta moottoriteiden ja pääteiden käytön huolimatta siitä, että tällaisia ajoneuvoja koskevat yhtenäismarkkinoihin liittyvät määräykset ja sopimukset. Erityisesti kun otetaan huomioon, että usein kolmipyöräisiä ajoneuvoja käyttävät vammaiset henkilöt, ja pidetään mielessä vapaan liikkuvuuden periaate, ovatko Belgian viranomaiset ilmoittaneet komissiolle tämän kiellon syyt, lähtökohtana olevat periaatteet ja perusteet. Komission jäsenen >Kinnockinkomission puolesta antama vastaus (10. heinäkuuta 1998) Komissio on pyytänyt asianomaiselta jäsenvaltiolta tietoja niistä tosiseikoista, joihin kunnianarvoisa jäsen on viitannut. Komissio ilmoittaa hänelle näistä tiedoista.
KIRJALLINEN KYSYMYS E-1414/98

esittäjä(t): Joan Colom i Naval (PSE) komissiolle

(11. toukokuuta 1998)

Aihe: Euroa koskevan tiedotuksen kieli Internetissä

Jos avataan komission toimittama euroa koskeva espanjankielinen verkkosivu otsikoiden "Kansalaiset ja kuluttajat" tai "Yritykset ja rahoitus" kohdalta, huomataan, että käytännöllisesti katsoen kaikki niiden alla esitetty tieto, lukuunottamatta itse tiedotuskampanjan, sen tavoitteiden ja sisäisen organisaation kuvausta, on vain englannin, ranskan tai saksan ja yhdessä kohdassa hollannin kielellä.

Eikö komission mielestä ole välttämätöntä, että kyseinen euroa koskeva tieto ja erityisesti mainittujen otsikoiden alla esitetty tieto olisi saatavissa ainakin EU:n kielillä? Jos on, niin kuinka pian tämä tilanne aiotaan korjata?

Komission jäsenen Marcelino Orejankomission puolesta antama vastaus

(15. heinäkuuta 1998)

Kaikki viitetekstit on saatavilla kaikilla yhdellätoista virallisella kielellä.

Teknisimpiä ja spesifisimpiä tekstejä on saatavilla aina englanniksi, hyvin usein ranskaksi ja saksaksi ja mahdollisuuksien mukaan muilla kielillä. Tämä koskee myös euro papers -asiakirjoja. Luettelo saatavilla olevista euro papers -asiakirjoista ja niiden eri kieliversioista toimitetaan suoraan arvoisalle parlamentin jäsenelle ja parlamentin pääsihteeristölle.

On selvää, että paras keino saavuttaa suuri yleisö on käyttää ensiksikin sen äidinkieltä ja toiseksi mahdollisimman monille avautuvaa tyyliä ja sanastoa. Komissio on tietoinen tästä tavoitteesta, mutta tekstien monimutkaisuuden ja suuren määrän vuoksi sitä on vaikea saavuttaa sataprosenttisesti, kun otetaan huomioon käytössä olevat taloudelliset ja henkilöstövoimavarat.

Komissio pyrkii jatkossa entistä paremmin kohdentamaan kaikille kielille käännettävät tekstit ja huomioimaan erityisesti ne asiakirjat, joihin arvoisa parlamentin jäsen viittaa.
Virallinen lehti nro C 386 , 11/12/1998 s. 0113



KIRJALLINEN KYSYMYS E-1328/98 esittäjä(t): Graham Mather (PPE) komissiolle (29. huhtikuuta 1998) Aihe: Pakollinen tarjouskilpailu: Oldhamin kaupunginvaltuuston tapaus Yhdistyneessä kuningaskunnassa Onko komissio tietoinen äskettäin Yhdistyneessä kuningaskunnassa esille tulleesta tapauksesta, jossa Oldhamin kaupunginvaltuusto myönsi erään rakennuksen kunnossapitosopimuksen omalle palveluorganisaatiolleen (Direct Services Organisation) järjestämättä asiaankuuluvaa tarjouskilpailua? Tämä tapaus edellytti vuoden 1988 pakollista tarjouskilpailua koskevan paikallishallintolain 14 pykälän mukaisen ilmoituksen julkaisemista elokuussa 1995, joka kumottiin Yhdistyneen kuningaskunnan seuraavalla hallituskaudella (vuoden 1998 alussa). Yhdistyneen kuningaskunnan Public Contractors Associationin mukaan tämä tapaus on ristiriidassa palveluja ja rakennusurakoita koskevan direktiivin kanssa. Mitä mieltä komissio on kyseisestä tapauksesta? Komission jäsenen Mario Montinkomission puolesta antama vastaus (2. kesäkuuta 1998) Komissio ei tunne äskettäin Yhdistyneessä kuningaskunnassa esille tullutta tapausta, joka koskee rakennuksen kunnossapitosopimusta Oldhamissa ja johon arvoisa parlamentin jäsen viittaa. Arvoisaa parlamentin jäsentä pyydetään toimittamaan hallussaan olevat tiedot komissiolle, jotta se voi ryhtyä asianmukaisiin toimenpiteisiin.
Virallinen lehti nro C 386 , 11/12/1998 s. 0037



KIRJALLINEN KYSYMYS E-0718/98 esittäjä(t): Amedeo Amadeo (NI) ja Salvatore Tatarella (NI) komissiolle (18. maaliskuuta 1998) Aihe: Arvonlisäverokomitea Ehdotus neuvoston direktiiviksi yhteistä arvonlisäverojärjestelmää koskevan direktiivin 77/388/ETY muuttamisesta (arvonlisäverokomitea). KOM(97) 325 lopull. - 97/0186(CNS)(1). Pyydämme, että ne komission ehdotukset, jotka on esitettävä arvonlisäverokomitealle, julkaistaan ennakolta. Yhteisön lainsäädännön muuttaminen arvonlisäveroasioiden osalta edellyttää tätä nykyä direktiiviä tai asetusta, ja säädösehdotusten julkaisemisen myötä kaikille asianosaisille tarjoutuu tilaisuus esittää huomautuksensa asiasta. Tätä julkisuuden suojavaikutusta olisi sovellettava myös arvonlisäkomitealle tehtyihin ehdotuksiin. (1) EYVL C 278, 13.9.1997, s. 6.
Virallinen lehti nro C 386 , 11/12/1998 s. 0033



KIRJALLINEN KYSYMYS E-0709/98 esittäjä(t): Amedeo Amadeo (NI) ja Salvatore Tatarella (NI) komissiolle (18. maaliskuuta 1998) Aihe: Elintarvikelainsäädäntö ja kuluttajien terveys Komission vihreä kirja Euroopan unionin elintarvikelainsäädännön yleisistä periaatteista. Komission tiedonanto kuluttajien terveydestä ja elintarvikkeiden turvallisuudesta. KOM(97) 176 lopull. ja KOM(97) 183 lopull. Euroopan komissiota pyydetään tarkastelemaan muiden kuin pakollisten välineiden käyttöä periaatteessa ennen lainsäädännöllisten normien luomista ja ottamaan huomioon vastavuoroisen tunnustamisen periaate myös vapaaehtoisten välineiden osalta.